ຈີນ​ຍິນ​ດີນໍາ​ການເປີດ​ "ຊ່ອງ​ໃໝ່" ​ໃນ​ການ​ຕິດ​ຕໍ່​ສື່​ສານ​ກັບ​ສະຫະລັດ
ຈີນ​​ຍິນ​ດີ​ນໍາ​ບົດບາດ ​ທີ່​ຍົກ​ລະດັບ​ສູງ​ຂຶ້ນຂອງ​ສະຫະລັດ ຢູ່​ໃນ​ຂົງ​ເຂດ​ ຕາບ​ໃດທີ່​​ເປັນ​ບົດບາດໃນ​ທາງ​​ເສີມ​ສ້າງ ​ແລະ​ສ້າງສາ​ພັດທະນາ.
ຈີນໄດ້ສະແດງຄວາມຍິນດີນໍາການເປີດ "ຊ່ອງໃໝ່" ໃນການຕິດຕໍ່ສື່ສານກັບສະຫະລັດ ລຸນຫຼັງກອງປະຊຸມເຈລະຈາໃນລັດຮາວາຍ ທີ່ໄດ້ປຶກສາຫາລືກັນ ກ່ຽວກັບບັນຫາ ຄວາມເຄັ່ງຕຶງໃນທະເລຈີນໃຕ້ນັ້ນ ບົດວິຈານບົດນຶ່ງໃນວັນອາທິດວານນີ້ ຂອງອົງການຂ່າວຊິນຫົວຂອງທາງການຈີນ ກ່າວວ່າ ການເຈລະຈາກັນທີ່ຮາວາຍນັ້ນ ແມ່ນເນື່ອງມາຈາກການໃຫ້ຄວາມສໍາຄັນທາງຍຸດທະສາດ ຂອງ Wshington ແກ່ຂົງເຂດເອເຊຍ-ປາຊີຟິກ ແລະອິດທິພົນທີ່ເຕີບໃຫຍ່ຂຶ້ນເລື້ອຍໆ ຂອງຈີນ ຢູ່ໃນທົ່ວໂລກ ຊີນຫົວກ່າວອີກວ່າ ຈີນແມ່ນຍິນດີນໍາບົດບາດທີ່ຍົກລະດັບສູງ ຂຶ້ນຂອງສະຫະລັດ ຢູ່ໃນຂົງເຂດ ຕາບໃດທີ່ເປັນບົດບາດໃນທາງເສີມສ້າງແລະສ້າງສາ ພັດທະນາ ທ່ານ Kurt Campbell ລັດຖະມົນຕີຊ່ອຍວ່າການຕ່າງປະເທດສະຫະລັດ ໄດ້ກ່າວ ຫຼັງຈາກການປຶກສາຫາລືກັບ ທ່ານ Cui Tiankai ຮອງລັດຖະມົນຕີການຕ່າງ ປະເທດຈີນ ໃນວັນເສົາຜ່ານມານັ້ນ ວ່າ ທັງສອງຝ່າຍໄດ້ສົນທະນາຫາລືກັນກົງໄປ ກົງມາແລະແຈ່ມແຈ້ງ ກ່ຽວກັບບັນຫາໃນທະເລຈີນໃຕ້ ທ່ານຍັງກ່າວອີກວ່າ ທາງສະຫະລັດຢາກຈະໃຫ້ຄວາມເຄັ່ງຕຶງທີ່ວ່ານີ້ ຫລຸດນ້ອຍລົງ ແລະຢາກໃຫ້ມີການໂອ້ລົມສົນທະນາກັນ ລະຫວ່າງພັກຝ່າຍກ່ຽວຂ້ອງທີ່ສໍາຄັນໆ ໃນບັນຫາດັ່ງກ່າວນີ້